ร้าน La bottega di luca เป็นร้านอาหารที่อยากทานมานานมากแล้วค่ะ เห็นคนบอกว่าอร่อยกันก็เลยต้องลองสักหน่อย เราไปถึงกันประมาณเที่ยงก็ยังไม่มีลูกค้าเข้ามาในร้านเลยสักคน ก็เลยได้เลือกที่นั่งตามใจชอบค่ะ มาถึงทางร้านก็มีขนมปังไว้คอยให้บริการ ขนมปังส่วนใหญ่ที่เคยไปทานมาจะเฉยๆ ไม่ค่อยร้อน แต่ที่นี่สดๆใหม่มาเลยค่ะ แถมอร่อยด้วยนะคะ ทานไปทานมาระหว่างรออาหารก็เกือบจะหมดดีที่คุณแฟนห้ามไว้ก่อนไม่งั้นก็หมดแน่นอนค่ะ

วันนี้เราสั่งอาหารมา 3 จานมาแชร์กันทานค่ะ

- Classic eggplant parmigiana with fresh mozzarella, tomato sauce and grated with parmesan cheese ราคา 340 บาท จานนี้อร่อยมากค่ะ ชีสหอมมากๆๆ รสชาติซอสเข้ากันได้กับมะเขือม่วงอร่อยกล่อมกล่อม ไม่จืดและไม่เค็มจนเกินไปค่ะ

- Porcini mushroom ravioli served with white alba truffle and wild mushroom cream sauce ราคา 490 บาท เป็นราวิโอลี่ที่ใส่เห็ด Porcini มาให้เยอะมากค่ะ เพิ่งรู้ตอนเขียนรีวิวว่าใส่ truffle ด้วยเพราะว่าตอนทานไม่รู้สึกเลยค่ะ ^^ ส่วนตัวเฉยๆกับจานนี้นะคะ คือใส่เห็ด Porcini มาเยอะไปหน่อยไม่ค่อยได้สัดส่วนกับตัว ravioli ค่ะ

- Baked organic seabream from Britany with lobster bisque sauce, plum tomatoes, capers, taggiasche olive and ดresh herbs ราคา 1,290 บาท ปลาอบมาดีมากค่ะ สุกกำลังดี แถมเชฟก็เลาะก้างปลาให้หมดด้วยค่ะ เวลาทานก็ทานได้ง่าย ส่วนซอสก็อร่อยดีค่ะ รสอ่อนๆ ไม่จัดและไม่ได้จืด จานนี้ก็ถือว่าโอเค แต่การจัดจานดูแล้วไม่ค่อยประทับใจค่ะ ถ้าจัดจานออกมาได้ดีกว่านี้ก็จะทำให้จานนี้ดูน่าทานมากขึ้นค่ะ

ส่วนขนมนั้นเราสั่ง Pannacotta ice cream with alba white truffe ราคา 390 บาท เป็นไอศกรีมที่อร่อยมากๆ โรยด้วยเห็ด truffle ที่ทานแล้วไม่ค่อยรู้สึกเพราะว่าฝานมาให้บางๆ ทานพร้อมกับแป้งกรอบๆอร่อยเลยค่ะ

ร้านนี้ก็เป็นร้านอาหารที่อร่อยดีนะคะ บริการดี แต่ส่วนตัวคิดว่าอาจจะราคาสูงไปสักหน่อยค่ะ 
